cyanic-selkie/wikianc huggingface dataset:
Բելիցկոե
2012 թվականի տվյալներով Բելիցկոե քաղաքում բնակվում էր 8 671 մարդ։ Բնակավայրը զբաղեցնում է 2,7 կմ² տարածք։ Բնակչության խտությունը կազմում էր 3738 մարդ/կմ²։
Արտաքին հղումներ
Կատեգորիա:Ուկրաինայի Դոնեցկի մարզի Դոբրոպոլյեի քաղաքային խորհուրդի բնակավայրեր Կատեգորիա:Ուկրաինայի քաղաքներ Կատեգորիա:1909 թվականին հիմնադրված բնակավայրեր
Ստեփանավան (համայնք)
Ստեփանավան, համայնք Հայաստանի Հանրապետության Լոռու մարզում ։
Պատմություն
Համայնքը ստեղծվել է 2017 թվականի հունիսի 9 -ին Հայաստանի Ազգային Ժողովում համայնքների խոշորացման օրինագծով ։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։ 2021 թվականի նոյեմբերի 14-ին Ստեփանավան խոշորացված համայնքում առաջին անգամ համամասնական ընտրակարգով տեղի են ունեցել տեղական ինքնակառավարման մարմինների ընտրություններ։
Վարչատարածքային բաժանում
Ստեփանավան համայնքը կազմված է 4 բնակավայրից՝ Արմանիս, Կաթնաղբյուր, Ուրասար գյուղերից և Ստեփանավան քաղաքից, որը հանդիսանում է համայնքի վարչական կենտրոնը ։
Բնակչություն
Համայնքի բնակչությունը կազմում է 20,527 մարդ։
Ծանոթագրություններ
Կատեգորիա:Լոռու մարզի համայնքներ
Ռուփերթ Ֆրենդ
Ռուփերթ Ֆրենդ (Rupert Friend, ), բրիտանացի դերասան, ռեժիսոր, սցենարիստ և պրոդյուսեր։ Առավել հայտնի է «Հպարտություն և նախապաշարմունք», «Զոլավոր գիշերազգեստով տղան», «Երիտասարդ Վիկտորիան», «Հեթմեն» ֆիլմերում և «Հայրենիք» հեռուստասերիալում խաղացած դերերով («Էմմի» մրցանակի առաջադրում)։
Կենսագրություն
Ռուփերթ Ֆրենդը ծնվել և մեծացել է Օքսֆորդշիր կոմսության Սթոունսֆիլդ գյուղում։ Սովորել է Վուդստոկի «Marlborough» դպրոցում, բայց ավելի ուշ տեղափոխվել է Օքսֆորդ, որպեսզի հաճախի հեղինակավոր «Cherwell» դպրոց և «d’Overbroeck’s» քոլեջ։ Դերասանական կրթություն Ֆրենդն ստացել է Լոնդոնում` Ուեբեր Դուգլասի դրամատիկական արվեստի ակադեմիայում, որտեղ իր ժամանակ ուսանել են այնպիսի դերասաններ, ինչպիսիք են Անջելա Լենսբերին, Հյու Բոնևիլը և Նատալի Դորմերը։
Սկզբնական շրջանում Ֆրենդը ցանկացել է դառնալ հնագետ և ճանապարհորդել ամբողջ աշխարհով՝ նայելով «Ինդիանա Ջոնսը և խաչակրաց վերջին արշավանքը» ֆիլմը։ Բայց հրաժարվել է գաղափարից՝ գիտակցելով մասնագիտության անշահավետությունը։ Դրա հետ մեկտեղ նա զբաղվել է դերասանական վարպետությամբ՝ ոգեշնչելով Հարիսոն Ֆորդի և Մառլոն Բրանդոյի աշխատանքներով։ Ռուփերթը առաջնելույթել է 2004 թվականին՝ նկարահանվելով «Ազատամիտը» կինոնկարում։ Այս ֆիլմում դերի համար նա առաջադրվել Է «British Independent Film Awards» մրցանակի՝ «Ամենախոստումնալից առաջնելույթող» անվանակարգում և, որպես «Նշանավոր նոր տաղանդ», ստացել է «Satellite Award» մրցանակը ։ Մի քանի ֆիլմերում հանդես գալուց հետո, որտեղ հիմնականում խաղացել է երկրորդական պլանի դերեր, դերասանը հայտնվել է այնպիսի նշանավոր ֆիլմերում, ինչպիսիք են «Զոլավոր գիշերազգեստով տղան», «Շերին» (Միշել Պֆայֆերի հետ) և «Երիտասարդ Վիկտորիան» (Էմիլի Բլանտի հետ) ։
2008 թվականին Ֆրենդը դերասան Թոմ Միսոնի հետ նկարահանել է կարճամետրաժ ֆիլմ՝ «Երկար ու տխուր սագա ինքնասպան եղած եղբայրների մասին», որի համար նրանք համատեղ գրել են սցենար, ինչպես նաև խաղացել են գլխավոր դերերը։ 2010 թվականի հունվարին Ֆրենդն առաջնելույթել է որպես թատրոնի դերասան՝ Դուգլաս Կարտեր Բինի «The Little Dog Laughed» պիեսում խաղալով Միտչելի դերը ։
2010 թվականին Ֆրենդը բեմադրել և ստեղծել է ևս մեկ կարճամետրաժ ֆիլմ՝ «Սթիվ» անվանումով, որի համար նա արդեն ինքնուրույն է գրել սցենարը։ Ֆիլմում նկարահանվել են Քոլին Ֆերտը, Քիրա Նայթլին և Թոմ Միսոնը։ Կինոնկարի պրեմիերան կայացել է Լոնդոնի կինոփառատոնի շրջանակներում ։
2015 թվականին դերասանին գլխավոր դերով կարելի է տեսնել «Հիթմեն» ֆիլմում, որը «Hitman» վիդեոխաղերի շարքի էկրանավորումն է։ 2017 թվականին Ֆրենդն Արմանդո Իանուչիի «Ստալինի մահը» սատիրական կատակերգությունում խաղացել է Իոսիֆ Ստալինի որդու՝ Վասիլիի դերը։
2018 թվականին թողարկվել է «Պարզ խնդրանք» ֆիլմը, որտեղ Ֆրենդը խաղացել է Բլեյկ Լայվլիի և Աննա Քենդրիկի հետ։ Միաժամանակ նույն տարում՝ Վենետիկի 75-րդ կինոփառատոնի պաշտոնական մրցույթի ժամանակ, կայացել է «Հավերժության շեմին» ֆիլմի պրեմիերան։ Կինոնկարում Ռուփերթ Ֆրենդը կերտել է Վինսենթ վան Գոգի եղբոր՝ Թեոդորուսի կերպարը։
Անձնական կյանք
2005 թվականից հանդիպել է Քիրա Նայթլիի հետ, որի հետ ծանոթացել է «Հպարտություն և նախապաշարմունք» ֆիլմի նկարահանումների ժամանակ ։ Զույգը բաժանվել է 2010 թվականի դեկտեմբերին, ինչը «The Sun» լրագրի հարցազրույցում հաստատել է Քիրա Նայթլիի հայրը ։
2013 թվականից հանդիպել է Էյմի Մալինզի հետ ։ Նրանց հարսանիքը տեղի է ունեցել 2016 թվականի մայիսի 1-ին ։
Ծանոթագրություններ
Կատեգորիա:Բրիտանացի կինոդերասաններ Կատեգորիա:Բրիտանացի ռեժիսորներ Կատեգորիա:Բրիտանացի կինոպրոդյուսերներ Կատեգորիա:21-րդ դարի բրիտանացի դերասաններ Կատեգորիա:Ռեժիսորներ այբբենական կարգով Կատեգորիա:Բրիտանացի դերասաններ Կատեգորիա:Անգլիացի սցենարիստներ Կատեգորիա:Բրիտանացի պրոդյուսերներ Կատեգորիա:Թատրոնի դերասաններ
Վոին Ռոսիի (ամսագիր)
«Վոին Ռոսիի» (Воин России - Ռուսաստանի մարտիկ, մինչև 1992 թվականը՝ «Սովետսկի Վոին» [Советский воин - Խորհրդային մարտիկ]), Ռուսաստանի Դաշնության պաշտպանության նախարարության ամենամսյա ռազմական և գրական-գեղարվեստական ամսագիր։
Հրատարակվում է 1919-ից (մինչև 1947-ը՝ «Կրասնոարմեեց»), Մոսկվայում։ Տպագրում է գրական-գեղարվեստական ստեղծագործություններ, գրականության ու արվեստի մասին հոդվածներ, զրույցներ, տեսություններ, մարզական ու ռազմա-հայրենասիրական բնույթի նյութեր։ Խորհրդային շրջանում պարգևատրվել է Կարմիր աստղի շքանշանով (1944)։
Կատեգորիա:Ռուսերեն ամսագրեր
Լոբով աղցան
Լոբով աղցան, սովորական սառը աղցան։ Բաղկացած է մի քանի տեսակ խաշած լոբուց՝ դեղին, կանաչ, գարբանզո։ Որպես կանոն ավելացվում է նաև թարմ սոխ, պղպեղ, բանջարեղեն, քացախ, ցանկության դեպքում նաև շաքարավազ ։ Այն կարելի է նաև թթվաշ բաղադրիչով պատրաստել ։ Այս աղցանը տանը հաճախ պատրաստվող աղցաններից է։ Այս բաղադրիչներով պատրաստված աղցանները շատ օգտակար են ։ Տարբեր մշակույթներում այս աղցանը պատրաստվում է տարբեր կերպ ։ Բալելան մերձավորարևելայն աղցան է, որտեղ սովորաբար օգտագործվում է սիսեռ և սև լոբի, լոլիկ, տարբեր կանաչիներ և կիտրոնի հյութ ։ Հարավամերիկյան աղցանը բաղկացած է կարտոֆիլից, լոբուց, լոլիկից, մաղադանոսից, ձիթայուղից և քացախից։ Ավելացվում է նաև տապակած միս ։
Պատմությունը
Դեռևս 19-րդ դարում լոբով աղցանը պատրաստվել է պիկնիկների և զբոսանքների համար ։
Ծանոթագրություններ
Կատեգորիա:Աղցաններ
Белые розы
«Белые розы» (թարգմանաբար՝ «Սպիտակ վարդեր»), «Ласковый май» սովետական երաժշտական խմբի երգը։ Խոսքերի և երաժշտության հեղինակը Սերգեյ Կուզնեցովն է։
Ստեղծման պատմություն
Ըստ լուրերի՝ Կուզնեցովը երգը գրել է ալկոհոլի ազդեցության տակ 1986 թվականին ։
Ինչպես պնդում է երգի հեղինակը երգը գրելուց ավելի քան 25 տարի անց, երգում ծաղիկները մարդկանց այլաբանությունն են, որոնց մի կողմ են նետում օգտագործելուց և այլևս պետքական չլինելուց հետո ։
Կուզնեցովը պատմում է, որ երգը գրվել է «Ласковый май»-ի առաջին ելույթից հետո, որը նվիրված էր 1987 թվականի Ամանորին։ Այդ համերգի շրջանակներում Կուզնեցովը խմբի համար գրել և պարապել է մի քանի երգ, և հենց այդ ժամանակ էլ խումբը ստացել է իր անվանումը։ Բեմ դուրս գալուց առաջ խումբը որոշել են ժամանակավորապես անվանել «Ласковый май», քանի որ ավելի հարմար տարբերակ չկար։ Եվ երբ Սերգեյ Կուզնեցովը համերգից հետո վերադարձել է տուն, նրա մտքով անցել է «белые розы» արտահայտությունը։ Հաջորդ առավոտյան 15 րոպեում գրել է երգը։ 2013 թվականին նշել է, որ երգի բնօրինակ տարբերակը դեռ պահպանվում է իր տանը ։ Յուրի Շատունովը (որպես խմբի մենակատար), որը հետագայում ձայնագրել է երգը, այդ պահին 13 տարեկան էր ։
Ճանաչում
Խորհրդային Կենտրոնական հեռուստատեսությամբ «Белые розы» երգի տեսահոլովակն առաջին անգամ ցուցադրվել է 1989 թվականի հունվարին՝ «Утренняя почта» հաղորդման ժամանակ։ Երգը շատ մեծ ազդեցություն է ունեցել, «Ласковый май» խումբն անմիջապես հայտնի է դարձել, նրա երգերը սկսել են հնչել ամենուրեք ։
1980-ական թվականների վերջին երգը շատ հայտնի էր Լեհաստանում ։ Երգը նորից հայտնի է դարձել 2008 թվականի սկզբին՝ այն բանից հետո, երբ Ամանորի գիշերը լեհական երկու կենտրոնական հեռուստաալիքներով հեռարձակվող համերգին այն կատարել էՆատաշա Ուրբանսկայան ։ Երգը մինչ օրս բավականին հայտնի է Լեհաստանում ։
2008 թվականի հուլիսին ուկրաինական «ТиК» երաժշտական խումբը թողարկել է «Белые розы» երգի ուկրաիներեն տարբերակը՝ «Білі троянди» անվամբ, որը հետագայում ներառվել է նրանց «Тихий» ալբոմում։
Ռուսաստանում ևս երգը մինչ օրս հայտնի է ։ Երգի քավեր տարբերակները կատարել են շատ արտիստներ, այդ թվում՝ նաև Միխայիլ Շուֆուտինսկին։
Ազդեցություն
Ստեղծվել է «Белые розы» երաժշտական խումբ, Սերգեյ Մինաևը և Վլադիմիր Մարկինը կատարել են երգի ծաղրերգությունը՝ «Белые Козы» ։
Ստեղծագործությունների ցանկ
7-դյույմանոց վինիլային սինգլ 33⅓ պտույտ-րոպե («Мелодия» - С62 28083 003)
Բոլոր երգերի երաժշտությունը և խոսքերը՝ Սերգեյ Կուզնեցովի։
Արտաքին հղումներ
Կատեգորիա:1989 սինգլներ Կատեգորիա:Ռուսերեն երգեր Կատեգորիա:Խորհրդային երգեր Կատեգորիա:Երգեր այբբենական կարգով
(8418) Մոգամիգավա
(8418) Մոգամիգավա (Mogamigawa), աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 10-ին Տոմիմարու Օկունիի կողմից Նանյոյում ։
Միջին հեռավորությունը Արեգակից կազմում է 2,752323 ա. մ., առավելագույնը մոտենում է 2,4444 ա. մ. հեռավորության վրա և հեռանում 3,0603 ա. մ. ։ Արեգակի շուրջ մեկ ամբողջական պտույտ է կատարում 1667,81 երկրային օրվա ընթացքում, իր ուղեծրով շարժվելով միջինում 0,215851 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,1° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Տոմիմարու Օկունիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պիպա (երաժշտական գործիք)
Պիպա (չին.琵琶|pípá), չինական 4 լարանի կսմիթային երաժշտական գործիք, նման է լյուտնյային։ Այն ամենատարածված և հայտնի չինական երաժշտական գործիքներից է։ Գրականության մեջ պիպայի մասին հիշատակվում է 3-րդ դարից, իսկ առաջին պատկերները` 5-րդ դարից։ Սակայն պիպայի նախատիպերը Չինաստանում եղել են արդեն մ.թ.ա. 3-րդ դարի վերջից։ «Պիպա» անվանումը կապված է գործիքի վրա նվագելու ձևից. «պի» նշանակում է մատների լարերի վրայով դեպի վար շարժումը, իսկ «պա»` հակառակ շարժումը դեպի վեր։
Ունի փայտե տանձանման մարմին առանց ռեզոնատորային անցքերի և կարճ վզիկ ատամնավոր գրիֆով։ Գրիֆի ատամիկների կողերը կազմում են առաջին 4 անշարժ լադերը, մնացածը` 13-14 լադ նեղ փայտե շրիշակների տեսքով, որոնք տեղադրված են վերևի հարթ տախտակամածի վրա։ Լարերը մետաքսյա են (հազվադեպ` մետաղական), ամրանում են փայտիկների օգնությամբ։ Գործիքի երկարությունը մոտ 100 սմ է, լայնությունը` 30-35 սմ։
Լարումն առավելապես A — d — e — a է, դիապազոնը` A — a2, լիովին քրոմատիկ հնչյունաշար։
Պիպան նստած են նվագում` գործիքի ներքևի մասը հենելով ոտքերին, իսկ վզիկը` ձախ ուսին։ Պիպան օգտագործվում է որպես մենակատարման, անսամբլային կամ նվագախմբային գործիք` երաժշտության նվագակցության կամ արտասանության ուղեկցության համար։ Որպես մենակատարման գործիք պիպայով կատարում են հիմնականում երաժշտական պիեսներ և ծրագրային ֆանտազիաներ։
Գործիքը լայն տարածում ունի Կենտրոնական և Հարավային Չինաստանում։ 18-րդ դարից հայտնի է նաև Ճապոնիայում` բիվա անվանմամբ։ Բիվաները պատրաստվում էին տարբեր չափերի։
Արտաքին հղումներ
Կատեգորիա:Չինական երաժշտական գործիքներ Կատեգորիա:Կսմիթային նվագարաններ
Հովհաննես Թութունջի
Հովհաննես Թութունջի, Վանեցի, Արևելցի,, հայ ազգային-ազատագրական և հոգևոր- եկեղեցկան գործիչ։ Եղել է Հայոց կաթողիկոսության նվիրակ։ Օգտագործելով նվիրատվության գումարները՝ դարձել է (1663 թ.) Կոստանդնուպոլսի պատրիարք, որի համար գժտվել է կաթողիկոս Հակոբ Դ Ջուղայեցու հետ և հարել նրա հակառակորդ Եղիազար Ա Այնթափցուն։
Գործունեություն
Հանվելով պատրիարքական պաշտոնից (1664 թ.)՝ մեկնել է Վասպուրական ու գրավել Վարագի, Սալնապատի և Հոգյաց վանքի առաջնորդությունը։ 1665-1667 թթ. դարձյալ եղել է Կոստանդնուպոլսի պատրիարք, իսկ 1670-1672 թթ.՝ Աղթամարի կաթողիկոս։ Պատրիարքության տարիներին կազմակերպել է Մահտեսի Մուրատ Բաղիշեցու առաքելությունը (1666 թ.) Ֆրանսիա՝ հայ-հունական միացյալ ապստամբություն բարձրացնելու և Ֆրանսիայի աջակցությունը ապահովելու ծրագրով։ 1678-1680 թթ. ուղևորվել է Եթովպիա՝ հավանաբար ապահովելու վերջինիս մասնակցությունը Լյուդովիկոս XIV-ի ձեռնարկած հակաթուրքական կոալիցիային։ Թողել է Եթովպիա կատարած ուղևորության նկարագրությունը։ 1682-1683 թթ. Փարիզում պաշտոնական տեսակցություններ է ունեցել Հայաստանի ազատագրական և Մարսելի հայոց տպարանի հետ առնչվող հարցերով։ Ենթադրվում է, որ մասնակցել է «XIV խաչակրաց արշավանքի» կամ «Սրբազան լիգայի» մղած պատերազմներին։
Արտաքին հղումներ
Կատեգորիա:Հայ ազատագրական շարժման ղեկավարներ Կատեգորիա:Հայ հոգևորականներ Կատեգորիա:Հայ եկեղեցական գործիչներ
Իրիդիումի բրոմիդ(II)
Իրիդիումի բրոմիդ(II), անօրգանական միացություն, իրիդիումի ու բրոմաջրածնական թթվի աղը` IrBr2, կարմիր-շագանակագույն փոշի։
Ֆիզիկական հատկություններ
Իրիդիումի բրոմիդը իրենից ներկայացնում է կարմիր-շագանակագույն փոշի, չի լուծվում ջրում ու թթուներում։
Ֆրեդրիկսբերգ (քաղաք)
Ֆրեդրիկսբերգը (Դանիերեն՝ Frederiksberg) քաղաք է Դանիայի մայրաքաղաքի տարածաշրջանում,Կոպենհագենից ,Օրհուսից,Օդենսեից և Օլբորգից հետո Դանիայի հինգերորդ ամենամեծ քաղաքն է ըստ բնակչության 2009 թվականի տվյալներով Ֆրեդրիկսբերգի բնակչությունը կազմում է 95 029 մարդ ).)։ Քաղաքը Ֆրեդրիկսբերգ անունը ստացել է նույն անունն ունեցող պալատից ,որը կառուցվըլ է 18-րդ դարում։Ֆրեդրիկսբերգը համարվում է արվարձան Կոպենհագենում և երկար ժամանակ համարվում է քաղաքի անբաժան մաս։
Պատմությունը
Ֆրեդրիկսբերգը սկզբնավորվել է 1651 թվականիի հունիսի 2-ին, երբ Դանիայի և Նորվեգիայի միացյալ թագավորության թագավոր Ֆրեդերիկ III- ը իրավունք տվեց տասնյակ դանիացի-հոլանդացի ընտանիքներին բնակություն հաստատել Ալլեգադ շրջանում (Դանիերեն՝Allégade)։ Հիմնադրված քաղաքը Նյու-Ամագեռ անունով չի եղել հաջողակ քաղաք , իսկ 1697 թվականին քաղաքի մեծ մասը ոչնչացվել է հրդեհի հետևանքով։ Մարդկանց հնարավորությունները թույլ չէին տալիս վճարել հարկերը և հողը նորից  դարձավ  թագավորության սեփականությունը(թագավորը այդ ժամանակ եղել է Ֆրեդերիկի որդի  Քրիստիան  V-րդը)։ Թագավորի ՝ Ֆրեդերիկ V-ի պահանջով 1700-1703 թվականներին կառուցվել է  Ֆրեդրիկսբերգ պալատը։ Կառուցվել է իտալական բարոկկո ոճով ճարտարապետ Էռնստ Բրաննենբուրգերի կողմից(Դանիերեն՝Ernst Brandenburger),պալատը գտնվում էր Վալբի բլրի գագաթին(Դանիերեն՝Valby Bakke)։ Իսկ հետո բլըրի  ստորոտում սկսվում է քաաղաքի վերականգնումը։Քաղաքի անունը փոխվեց Ֆրեդրիկսբերգ ։ Տների մի մասը գնել են Կոպենհագենի հարուստ բնակիչները որպես ծայրամասային տներ:Այդ առումով բնակչության կազմը փոխվեց։ Եղել են բաց հյուրանոցներ և ռեստորաններ ,շատ սիրված ազնվականությունը ,ամռանը լքում էին խճճված մայրաքաղաքը (հաշվի առնելով, որ թագավորական ընտանիքը նույնպես ակտիվորեն օգտագործում էր նոր պալատը,նրանք ցանկանում էին մոտիկ լինել պսակված անձանց)։ Սկզբում քաղաքի բնակչության թիվը դանդաղ էր աճում 1700 թվականին բնակչության թիվը կազմում էր 1000 մարդ 1800 թվականին ՝1200, 1850-ին՝ 3000 մարդ։ Բայց երբ 1852-ին խորհրդարանը չեղյալ հայտարարեց Կոպենհագենի քաղաքային պատերից դուրս կառուցապատումն արգելող սահմանափակումներ եղան,Ֆրեդրիկսբերգում գրեթե անմիջապես սկսեցին հայտնվել բազմաթիվ բնակելի թաղամասեր:Քաղաքն աճում էր արևելյան մասից, ամենամոտը Կոպենհագենին, և ավարտվում էր արևմտյան մասով, որը մայրաքաղաքից ամենահեռավորն էր: Դա հանգեցրեց բնակչության արագ աճի (1900 թվականին բնակչությունը 80 000 էր, իսկ 1950-ին արդեն հասնում էր 120 000-ի): Ներկայումս Ֆրեդրիկսբերգը բաղկացած է հիմնականում բնակելի շենքերից (երեքից հինգ հարկանի),առանձնացված առանձնատներից, մեծ այգիներից:Այս առումով Ֆրեդերիքսբերգը համարվում է մեկը առավելագույն հեղինակավոր տարածքներից Կոպենհագենում, յուրովի պահպանելով անկախ քաղաքային կարգավիճակը:
Կրթությունը
Քաղաքում կա 11 դպրոց (9-ը ղեկավարվում է քաղաքապետարանի կողմից իսկ 3-ը մասնավոր են), 1 տեխնիկական դպրոց, Կոպենհագենի բիզնես դպրոցը (Դանիերեն՝ Handelshøjskolen i København կամ անգլերեն՝ Copenhagen Business School) ,Կոպենհագենի համալսարանի Կենսաբանության ֆակուլտետը ( Դանիերեն՝ Det Biovidenskabelige Fakultet for Fødevarer, Veterinærmedicin og Naturressourcer  կամ LIFE ( անգլերեն՝ Faculty of Life Sciences ։
Տեսարժան վայրեր
Հետևյալ տեսարժան վայրերը գտնվում են Ֆրեդրիկսբերգ ։
Տրանսպորտ
Ֆրեդրիկսբերգի երկաթուղային կայարանը բացվել է 1864-ի հոկտեմբերի 17-ին և հանդիսանում էր Երկաթուղային խոշոր հանգույց, որը միացնում էր չորս ուղղություններ:Ֆրեդրիկսբերգ գնում են ինչպես բեռնափոխադրումիջոցներ այնպես էլ ուղևորափոխադրամիջոցներ:1934-ին Ֆրեդրիկսբերգում սարքավորվեց S- երկաթուղային կայարանը, որի կապակցությամբ կառուցվեցին նոր պլատֆորմ և նոր կայանաշենք:1995 թվականին կայանը քանդվեց, և իր տեղում որոշվեց կառուցել առևտրի կենտրոն: 1998 թվականի Հունիսի 20-ը դադարեցվեց S գնացքների շարժը: 2003 թվականի մայիսի 19-ին բացվեց Կոպենհագենում գտնվող Ֆրեդրիկսբերգյան մետրոյի կայարանը, որը միացնող կայան է M1 և M2 տաղավարների միջև:Դրանից հետո 2018-ին ռինգի գծի ավարտից հետո M3 գիծը նույնպես կանցնի Ֆրեդրիկսբերգով:
DVD
DVD-ն (դի-վի-դի, Digital Versatile Disc - թվային բազմանպատակային սկավառակ (ԹԲՍ), նաև Digital Video Disc - թվային տեսասկավառակ) ինֆորմացիայի կրիչ է, որը ունի սկավառակի տեսք, արտաքինով նման է կոմպակտ-սկավառակին, սակայն ունի հնարավորություն պահել ինֆորմացիայի ավելի մեծ ծավալ, քան սովորական կոմպակտ-սկավառակները ալիքի ավելի փոքր երկարություն ունեցող լազերի օգտագործման շնորհիվ։
Արտաքին հղումներ
Կատեգորիա:DVD Կատեգորիա:Օպտիկական սկավառակներ Կատեգորիա:1996 Կատեգորիա:Վիդեոկրիչներ Կատեգորիա:Ճապոնական հայտնագործություններ
Skate America 2019
Skate America 2019, գեղասահքի 2019/2020 մրցաշրջանի Գրան պրիի առաջին փուլը։ Մրցումներն առաջին անգամ տեղի կունենան ԱՄՆ Լաս Վեգաս քաղաքում 2019 թվականի հոկտեմբերի 18-20-ը ։ Մրցաշարի կազմակերպիչն Է ԱՄՆ-ի գեղասահքի ասոցիացիան՝ չմշկավազքի միջազգային միության աջակցությամբ։ Մարզիկները հանդես կգան հետևյալ կատեգորիաներում՝ տղամարդկանց և կանանց մենասահք, զուգասահք գեղասահք և սառույցի վրա պարեր։
Բելոզյորսկոե
Բելոզյորսկոե (Білозе́рське), քաղաք Ուկրաինայի Դոնեցկի մարզի Դոբրոպոլյեի քաղաքային խորհուրդում, շրջանային նշանակության քաղաք։ Բնակավայրը նախկինում նաև անվանվել է Բելոզյորկա։ Հիմնադրվել է 1913 թվականին։
Skate America 2019
Լաս Վեգասը դարձել է ԱՄՆ-ի 23-րդ քաղաքը, որն ընդունել է այս մրցաշարը։
Բելոզյորսկոե
2012 թվականի տվյալներով Բելոզյորսկոե քաղաքում բնակվում էր 16 214 մարդ։ Բնակավայրը զբաղեցնում է 2,5 կմ²։
Արտաքին հղումներ
Կատեգորիա:Ուկրաինայի Դոնեցկի մարզի Դոբրոպոլյեի քաղաքային խորհուրդի բնակավայրեր Կատեգորիա:Ուկրաինայի քաղաքներ Կատեգորիա:1913 թվականին հիմնադրված բնակավայրեր Կատեգորիա:1913 հիմնադրումներ Ռուսաստանում
New World Interactive
New World Interactive, ամերկյան ընկերություն, որը զբաղվում է համակարգչայի խաղերի մշակմամբ, հիմնադրվել է 2010 թվականին Ջերեմի Բլամի կողմից։ 2020 թվականի օգոստոսին ընկերությունը գնվել է Embracer Group հոլդինգի կողմից և մտել է Saber Interactive-ի կազմի մեջ, ինչպես դուստր ընկերություն։ New World Interactive-ը թողարկել է 3 խաղ՝ Insurgency (2014), Insurgency: Sandstorm (2018), Day of Infamy (2017)։
Skate America 2019
Արտաքին հղումներ
Կատեգորիա:2019 գեղասահքում Կատեգորիա:2019 հոկտեմբեր
New World Interactive
Պատմություն
Իրական կանադական ծառայությունն ավարտելուվ հետո, 2002 թվականին Էնդրյու Սպիրին որոշում է ստեղծել խաղ նվիրված աշխարհազորին, որի համար հիմք է ծառայել իր ծառայությունը ։ 2005 թվականին Սպիրինաի թիմին է միանում նաև Ջերիմ Բլամը, ով հայտնի էր որպես Red Orchestra: Combined Arms-ի փոփոխված տարբերակի հեղինակ։ Insurgency: Modern Infantry Combat խաղի հաջողությունից հետո, հիմնադրվում է New World Interactive ստուդիան։
Ընկերության հիմնադրումից անմիջապե հետո, սկսվեց Insurgency անունը կրող խաղի մշակումը, որը թողարկվեց 2014 թվականի հունվարի 22-ին ։
Insurgency խաղից հետո, ընկերությունը սկսեց Day of Infamy խաղի մշակումը, որի նույնպես պատմում էր Երկրորդ համաշխարհային պատերազմի մասին ։ Որպես հիմք ընտրվել է Insurgency խաղը, և Day of Infamy-ը մշակվել է ինչպես մոդիֆիկացիա։ 2016 թվականին նախագիծը ցուցադրվեց, որպես առանձին խաղ , և թողարկվեց 2017 թվականին ։
Day of Infamy մշակման ժամանակ ընկերությունը, որոշեց նոր խաղում օգտագործել նախկինում ստացված փորձը, սակայն օգտագործել նոր շարժիչ՝ Unreal Engine 4 ։ Խաղը ներկայացվեց 2016 թվականին, և թողարկվեց 2018 թվականին ։
2019 թվականին ընկերությունը հայտարարեց նոր ստուդիայի բացման մասին, որը տեղակայված էր Կալգարիում ։ Նոր ստուդիան ստացավ New World North անվանումը ։
2020 թվականի մարտին հայտնի դարձավ, որ նախկին տնօրեն Քեյթ Ուորները կզբաղեցնի գլխավոր տնօրենի պաշտոնը, իսկ ընկերության հիմնադիր Ջերիմի Բալմը կդառնա նրա ստրատեգիական խորհրդականը ։
2020 թվականի օգոստոսին Embracer Group-ը գնեց New World Interactive-ը ,, այն դարձնելով Saber Interactive-ի դուստր ընկերություն  ։
Ծանոթագրություններ
Կատեգորիա:Ընկերություններ Կատեգորիա:Ընկերություններ այբբենական կարգով Կատեգորիա:Ստուդիաներ Կատեգորիա:Համակարգչային խաղեր Կատեգորիա:Համակարգչային խաղեր արտադրողներ այբբենական կարգով
Մաշանլի
Մաշանլի, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 57 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Բուրգաս (այլ կիրառումներ)
Բուրգաս կարող է վերաբերվել.
Այտոս (այլ կիրառումներ)
Այտոս կարող է վերաբերվել.
Ալկովեր
Ալկովեր (Alcover), մունիցիպալիտետ Իսպանիայում։ Գտնվում է Լյեյդա պրովինցիայում, Կատալոնիա ինքնավար համայքնի կազմում։ Տարածքը 46 կմ² է ։ Բնակչությունը՝ 5143 մարդ (ըստ 2010 թվականի տվյալների)։
Ալկովերը իսպանացի ճանաչված ֆուտբոլիստ, դարպասապահ Կիկո Կասիլյայի ծննդավայրն է (նա հանդես է եկել Մադրիդի «Ռեալ», «Էլչե», անգլիական «Լիդս» և այլ թիմերի կազմում)։
Արտաքին հղումներ
Կատեգորիա:Իսպանիայի բնակավայրեր
Կամենո (այլ կիրառումներ)
Կամենո կարող է վերաբերվել.
Ծովահենություն
Ծովահենություն, նավերի զավթման և կողոպուտի նպատակով բռնի գործողություններ բաց ծովում։ Վաղ անցյալում ուղեկցվում էր անձնակազմի և ուղևորների հետ դաժան հաշվեհարդարով։ Ծովահենությունը ծագել է հնում, ծովային առևտրի զարգացմանը զուգընթաց։ 17-րդ դարից սկսած ծովահենության տարատեսակ էր կապերությունը։ Միջազգային իրավունքի նորմերով ծովահենությունը որակվում է որպես հանցագործություն, նրա դեմ պայքարի միջոցները չեն սահմանափակվում։ Ծովահենության դեմ միջազգային համաձայնագրեր կնքվել են Վաշինգտոնում (1922 թ.), Նիոնում (1937 թ.), Ժնևում (1958 թ.):
Ծովահենությունը և հայերը
Հայերը ծովահենությանը բախվել են Միջերկրական, Սև և Կասպից ծովերում՝ Հայաստանը Արևելքի և Արևմուտքի հետ կապող ուղիներում։ Գրավելով Միջերկրական ծովի արևելյան ափերը, ծովային առևտրի մայրուղիների ելքը՝ Տիգրան Բ Մեծը, շահագրգռված առևտրական կապերի ընդլայնմամբ, պայքարել է ծովահենության դեմ՝ փորձելով ստեղծել ծովահենությունը բացառող պայմաններ։ Ծովահենության հետ առավել հաճախ բախվել է Կիլիկիայի հայկական պետությունը, որը շահագրգռված լինելով ծովագնացության և ծովային առևտրի զարգացմամբ, հետևողականորեն պայքարել է ծովահենության դեմ բոլոր հնարավոր, առաջին հերթին միջազգային իրավունքի միջոցներով, նպաստելով ազատ և անվտանգ ծովագնացության, բաց ծովի սկզբունքի հաստատմանը։ Ծովահենությունը հայ առևտրական ծովագնացության նկատմամբ առանձնապես խրախուսել են նրա հետ թշնամական հարաբերությունների մեջ գտնվող երկրները։ Ծովահենության հետ բախվելու մասին տվյալներ են հաղորդել Սիմեոն Լեհացին, Զաքարիա Ագուլեցին, Գրիգոր Դարանաղցին, Յո. Ստրեյսը և ուրիշներ։
Եվրոպայի գաղութային նվաճումների շրջանում հայ առևտրական նավերը ծովահենության հետ առնչվել են Պարսկական ծոցում, ՝Հնդկական օվկիանոսում։ Եվրոպական ծովահենները հայկական ծովագնացությանն ու ծովային առևտրին լուրջ վնաս են պատճառել Հնդկական օվկիանոսի ավազանում, որտեղ գաղութային զավթիչների հետ ծովահենների կապը առավել ցայտուն էր։ Հաշվի առնելով հայկական առևտրի նշանակությունը, նրա տեսակարար կշիռը, պորտուգալական գաղութարարները հիմնական հարվածն ուղղել էին հայերի դեմ։ Նրանք փակել էին Պարսկական ծոցից Հնդկական օվկիանոս տանող ուղին՝ արգելելով հայ առևտրականների մուտքը Բահրեյնյան կղզիներ, Օրմուզ։ Հայ առևտրական ծովագնացների դրությունը ավելի էր բարդացել Հնդկական օվկիանոսի ավազան անգլիացիների մուտք գործելուց հետո, որոնք դիմում էին բռնությունների, զավթում ու կողոպտում հայերի առևտրական նավերը, անգլիացի ծովայիններին արգելում ծառայության մտնել նրանց մոտ և կամ զինամթերք վաճառել նրանց։ Հայերի առևտրական ծովագնացությունը խոչընդոտելու համար անգլիացիներն օգտվում էին Անգլիայի և օտարերկրյա ծովահենների ծառայություններից։ Այսպես, 1688 թվականին Հնդկական օվկիանոսում հայտնի ծովահեն կապիտան Ու. Կիդը զավթել էր «Կվեդա Մերչանտ» հայկական նավը (200000 ռուփի արժողությամբ բեռով)։ Անգլիացիներն ու այլ եվրոպացիներ հայկական նավերը կողոպտելիս հաճախ քողարկվում էին օտարերկրյա դրոշի ներքո (1685 թվականին սուտակով բեռնված «Նոր Երուսաղեմ» նավը 565000 ֆունտ ստեռլինգ արժողությամբ, Հովհաննես (Ջոն) և Հովսեփ (Ժոզեֆ) Մարգարյան (Դա-Մարկ կամ Դեմարկոր) եղբայրների «Ս. Խաչ» («Սանտա Կրուզ») նավը)։ Արևելքում դիրքերն ամրապնդելուց հետո անգլիացիները բացահայտորեն ծովահենություն էին անում սեփական դրոշի ներքո (1692 թվականին «Ս. Լյուդովիկոս» հայկական նավի զավթումը Բենգալյան ծոցում)։
16-18-րդ դարերում հայ վաճառականների նավերը, որոնք հաճախ կրում էին հայկական դրոշ (կարմիր-նարնջագույն), մուտք ունեին Մանիլա («Մանիլյան առևտուր»), որտեղից տեղափոխում էին Ասիա և Եվրոպա Կոլումբոսի «հայտնագործած» երկրներից բերված ոսկին ու արծաթը։ Այդ պատճառով հայկական նավերը գտնվում էին ծովահենների (Տ. Դրամոնդ, Բոուեն) ուշադրության կենտրոնում։ 1746 թվականին Մադրասի մոտ անգլիական ծովակալ Գրիֆինը, որպես «թշնամու սեփականություն», բռնագրավել է երկու հայկական նավ և ողջ գույքն ուղարկել Լոնդոն։ 1783 թվականին հայկական մի նավից ծովահենների կողոպուտը կազմել է 200000 ռուփի, իսկ հայկական մեկ այլ նավից՝ 250000 ռուփի։ 1796 թվականին աղա Մարութի «Արշակ» նավի կողոպտմանը մասնակցել են երեք ֆրանսիական նավեր։ 1853 թվականին «Հարություն Աբգար» նավը կողոպտել են չինացիները։ Երկարատև Ծովահենության հետևանքով հայ առևտրական ծովագնացությունը, կորցնելով իր պատմական համբավն ու նշանակությունը, ի վերջո, որպես այդպիսին, փաստորեն դադարեց գոյություն ունենալ։ Ազգային պետության պաշտպանությունից զուրկ հայ առևտրականները հարկադրված են եղել մշակել ինքնապաշտպանության սեփական միջոցներ։ Տարբեր ժամանակներում հայերի առևտրական նավերի պաշտպանությունն սաանձնել են Վենետիկը, Ջենովան, Հոլանդիան, Ռուսաստանը և այլ պետություններ։ Երբեմն հաջողվել է, ծովային երկրների հակասություններն օգտագործելով, ստանալ այս կամ այն երկրի դրոշի ներքո նավարկելու իրավունք կամ բաց ծով դուրս գալ օտարերկրյա ռազմական կամ քաղաքացիական նավերի ուղեկցությամբ։ Սակայն նման ուղևորությունների անշահավետության պատճառով հայերը գերադասում էին իրենք զինվել (խոջա Մինասի նավն ուներ 18, «Հնդկաստանի վաճառական»-ը՝ 14 հրանոթ, զինված էին «Նոր Երուսաղեմ», «Ս. խաչ» և շատ ուրիշ նավեր)։
Իրենց իրավունքների պաշտպանության կարևոր միջոցներից մեկը հայերը համարում էին դատական պաշտպանությունը՝ միջազգային ծովային իրավունքի նորմաներով։ Գործի արդարացիության, ծովային իրավունքի իմացության և նրանցից խելացի օգտվելու շնորհիվ եզակի չէին հարցն իրենց օգտին լուծելու, ծովահեններին կամ կապերներին պատասխանատվության ենթարկելու դեպքերը։ Այսպես, հայերի օգտին լուծվեց ֆրանսիական դրոշի ներքո նավարկող «Մարկանդե Արմանո» նավի զավթման առթիվ անգլիական ծովահեն դ՚Անգլյուր դը Բուրլեմոնի նկատմամբ 1649 թվականին հարուցված գործը։ Դատական կարգով իրենց իրավունքների հիմնավորման մասին են վկայում նաև «Նոր Երուսաղեմ» և «Ս. խաչ» նավերի զավթման կապակցությամբ հարուցված գործի փաստաթղթերը։ Նույն կարգով հայերին հաջողվեց Ցեյլոնում ետ ստանալ «Ս. Լյուդովիկոս» նավի բեռը (1692 թ.), «Նոր Երուսաղեմ» նավն ու բեռը (1742 թ.): Ծովահենության դեմ հայերի ակտիվ պայքարի մասին են վկայում Բրիտանական թանգարանում պահպանվող 320 ձեռագիր նամակները (№ 147)՝ կազմված Նոր Ջուղայում, Սուրաթում, Բասրայում, Կարակասում, Կալկաթայում և այլուր։ Ծովահենության դեմ պայքարում միջազգային իրավունքի զարգացման մեջ հայերի ներդրման ցայտուն օրինակ են 1751 թվականին անգլիական կառավարության դեմ հարուցված գործի փաստաթղթերը։ Ուրույն տեղ ունի նաև հայ ազգային իրավունքը, որը ոչ միայն նպաստել է միջազգային իրավական նորմաներ նկատմամբ հայերի վերաբերմունքի ձևավորմանը, այլև անմիջական ազդեցություն է ունեցել ծովահենության վերացնելու գործում։ Ըստ որում այդ ազդեցությունը շոշափելի է եղել ինչպես պետականության շրջանում, այնպես էլ կորստից հետո։ Աշխարհի տարբեր մասերում հայկական գաղթավայրերի ազգային դատաստանագրքերում նախատեսվում էին ծովահենությունն արգելող նորմաները (Ասարախանի հայոց դատաստանագիրքը (հոդված 68, գլուխ 11)), որոնք ավազակային բոլոր գործողությունների, ներառյալ սպանությունների և ուրիշի գույքը կողոպտելու համար սահմանում էին մահապատիժ՝ կախաղանի միջոցով։ Հայերը բոլոր հնարավոր միջոցներով պայքարելով ծովահենության դեմ՝ մեծապես նպաստել են նրա վերացմանը, միջազգային ծովային առևտրի և ծովագնացության համար բնականոն պայմանների ստեղծմանն ու բաց ծովի սկզբունքի հաստատմանը։
Գրականություն
Կատեգորիա:Ծովահենություն Կատեգորիա:Սեփականության դեմ հանցագործություններ Կատեգորիա:Անօրինական մասնագիտություններ
Էրկներ
Էրկներ (Erkner), քաղաք Գերմանիայում, Բրանդենբուրգի տարածքում։
Մտնում է Օդեր Շպրե շրջանի կազմի մեջ։ Բնակչությունը 11580 մարդ է (2010 թվականի դեկտեմբերի 31–ի տվյալներով) ։ Զբաղեցնում է 16,60 կմ² տարածք։ Պաշտոնական կոդը՝ 12 0 67 124։
Արտաքին հղումներ
Կատեգորիա:Գերմանիայի քաղաքներ
Կարնոբատ (այլ կիրառումներ)
Կարնոբատ կարող է վերաբերվել.
Բարիի ամրոց
Բարիի ամրոց, կամ Կաստելո Նորմանո-Սվեվո, (Castello normanno-svevo) ամրոց Իտալիայի Ապուլիա մարզի Բարի քաղաքում։ Կառուցվել է մոտավորապես 1132 թվականին նորմանդական Ռոժեր II թագավորի կողմից։ Ներկայումս օգտագործվում է ցուցահանդեսների համար։
Պատմություն
Ամրոցը հավանաբար կառուցել է նորմանդական Ռոժեր II արքան 1132 թվականին։ 1156 թվականին ամրոցը ավերվում է Վիլհելմ Սիցիլիացու կողմից, իսկ 1233 թվականին վերականգնվում և ամրացվում Հռոմեական Սրբազան կայսրության արքա Ֆրիդրիխ II-ի կողմից։ Անժույի Կապետյան արքայատոհմի գերիշխանության ընթացքում ամրոցը զանազան փոփոխությունների է ենթարկվում և ի վերջո հայտնվում է Արագոնի դուքս Ֆերդինանդի ձեռքում, որը ամրոցը նվիրում է Սֆորցա ընտանիքին և Լեհաստանի թագուհի Բոնա Սֆորցային։ Բոնայի մահից հետո ամրոցի սեփականության իրավունքը վերադարձվում է Նեապոլի արքաներին, որից հետո այն փոխակերպվում է և սկսում օգտագործվել որպես բանտ։ Ամրոցը բոլոր կողմերից շրջապատված է խրամով, բացի հյուսիսային հատվածից, որը սահմանակցում է ծովին և կամրջի միջոցով կապվում է նրա հետ։ ամրոցի դարպասը հարավային մասում է։ Ամրոցը հիմնականում բաղկացած է արագոնյան ժամանակաշրջանի պատերից և հոհենշտաուֆենյան գլխավոր աշտարակից։ Ներկայումս օգտագործվում է որպես ցուցադրությունների սրահ։
Ֆրանցիսկը և կայսրը
Ավանդության համաձայն, 1221 թվականին կայսր Ֆրիդրիխ II-ը Բարիի ամրոցում հանդիպում է Ֆրանցիսկ Ասսիզեցու հետ։ Ըստ այդ նույն ավանդության, կայսրը մի պոռնիկ է ուղարկում Ֆրանցիսկի սենյակ, իսկ ինքը դիտանցքից հետևում է, թե ինչ կպատահի։ Երբ Ֆրանցիսկը մերժելով հետ է ուղարկում կնոջը, Ֆրիդրիխը շատ է տպավորվում նրա բարոյական սկզբունքներով։ Գիշերվա մնացած մասը այդ երկուսն անցկացնում են զրուցելով։ Թեև այս պատմության ճշմարտացիությունը չի ապացուցվել, սակայն այն հավանական է համարվում ։
Ծանոթագրություններ
Կատեգորիա:Իտալիայի ամրոցներ
Բոկովոե
Բոկովոե (Бокове), ավան Ուկրաինայի Դոնեցկի մարզի Դոբրոպոլյեի քաղաքային խորհուրդում։
2001 թվականի տվյալներով Բոկովոե ավանում բնակվում էր 124 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Դոբրոպոլյեի քաղաքային խորհուրդի բնակավայրեր Կատեգորիա:Ուկրաինայի ավաններ
Կարիբյան Նիդերլանդներ
Կարիբյան Նիդերլանդներ, կղզիների խումբ Կարիբյան ծովում, որոնք պատկանում են Նիդերլանդներին։ Թագավորության երեք համայնք-երկրներն են Բոնեյրեն, Սաբան և Սինտ Էվստատիուսը ։ Այդ կղզիները կոջվում են նաև ԲԵՍ կղզիներ։ Պաշտոնական լեզուն համարվում է հոլանդերենը 3 համայնք-երկրներում էլ, անգլերենը` Սաբայում և Սինտ Էվստատիուսում, իսկ պապիամենտուն Բոնեյրեում։
Ծանոթագրություններ
Կատեգորիա:Երկրներ այբբենական կարգով Կատեգորիա:Կարիբյան Նիդերլանդներ Կատեգորիա:Նիդերլանդների կղզիներ
Վլադիմիր Սոլովյով (փիլիսոփա)
Վլադիմիր Սերգեևիչ Սոլովյով (Владимир Сергеевич Соловьёв, ), ռուս փիլիսոփա, աստվածաբան, բանաստեղծ, հրապարակախոս, գրաքննադատ, Գիտությունների Կայսերական ակադեմիայի պատվավոր ակադեմիկոս (1900)։ Կանգնած է 20-րդ դարասկզբի ռուսական հոգևոր վերածննդի ակունքներում։ Ազդեցություն է ունեցել Նիկոլայ Բերդյաևի, Սերգեյ Բուլգակովի, Սերգեյ և Եվգենի Տրուբեցկոյների, Պավել Ֆլորենսկու, Սեմյոն Ֆրանկի փիլիսոփայական հայացքների ձևավորման, ինչպես նաև բանաստեղծ–սիմվոլիստներ Անդրեյ Բելիյի և Ալեքսանդր Բլոկի ստեղծագործության վրա։
Դանիիլ Անդրեևի կարծիքով Սոլովյովը «միակ ռուս փիլիսոփան է, որն արժանի է այդ անվանը առանց որևէ վերապահման»
Սերգեյ Ավագյանց (գիտնական)
Սերգեյ Պետրոսի Ավագյանց (ծնվել է 1940 թվականի դեկտեմբերի 25-ին, Գեորգիևսկ քաղաքում (ՌԴ Ստավրոպոլի երկրամաս)), գինու կենսաքիմիայի և տեխնոլոգիայի բնագավառի գիտնական։ Կենսաբանական գիտությունների դոկտոր (1977), պրոֆեսոր (1978)։
Գործունեություն
Մշակել է սեղանի խաղողային գինիների արտադրության, խմորիչային մնացորդների օգտահանման, ինչպես նաև կատալիզորդների միջոցով գինիների հասունացումն արագացնող մեթոդներ։ Առաջարկել է փրփրուն գինիների որակի գնահատման, գինու տեսակի և բուրումնավետացնող նյութերի որոշման եղանակներ։
Իտալիայի խաղողագործության և գինեգործության ակադեմիայի թղթակից անդամ (1979)։
Գրականություն
Կատեգորիա:Հայ կենսաքիմիկոսներ
Ցարևոյի համայնք
Ցարևոյի համայնք (Община Айтос), համայնք Բուլղարիայում։ Վարչականորեն գտնվում է Բուրգասի մարզում։ Վարչական կենտրոնն է Ցարևո քաղաքը։
Ստրումյանի համայնքի քմեթը (քաղաքապետ) ընտրությունների արդյունքում Գեորգի Լապչևն է։
Բնակչություն
Ըստ 2011 թվականի մարդահամարի տվյալների՝ համայնքի բնակչությունը կազմում է 28687 մարդ։
Համայնքի կազմ
Համայնքի մեջ են մտնում հետևյալ բնակավայրերը՝
Արտաքին հղումներ
Կատեգորիա:Բուրգասի մարզի համայնքներ Կատեգորիա:Բուլղարիայի վարչական բաժանում Կատեգորիա:Բուլղարիայի համայնքներ
Մալկո Տիրնովո (այլ կիրառումներ)
Մալկո Տիրնովո կարող է վերաբերվել.
Ալբիանո
Ալբիանո (Albiano), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 1487 մարդ (2008), բնակչության խտություն՝ 165 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 38041։ Հեռախոսային կոդ՝ 0461։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Աննա Ստեկսեն
Աննա Ստեկսեն (Anna Magdalena Stecksén, ), շվեդ բժիշկ, առաջին շվեդուհին, որը դոկտորական դիսերտացիա է պաշտպանել բժշկության ոլորտում։
Կենսագրություն
Աննա Ստեկսենը ծնվել է 1870 թվականին Ստոկհոլմում։ Նրա ծնողները եղել են զինվորական սպաներ Յուհան Ստեկսենը և Մագդալենա Կրիստինա Յերտմանը։ Նրա պապը լեզվաբան Յունաս Ստեկսենն էր։ Նա ունեցել է նաև քույր՝ Խեդա Յուհաննա Կրիստինա Ստեկսենը։
Հոր պնդմամբ Աննան բարձրագույն կրթություն է ստացել։ 1889 թվականին ավարտել է Ստոկհոլմի աղջիկների ճեմարանը, հետագայում սովորել է Ուփսալայի համալսարանում, 1890 թվականին ստացել է բակալավրի աստիճան Կարոլինյան ինստիտուտում, որտեղ սովորել է պաթոլոգիա։ Համալսարանը նա ավարտել է 1893 թվականին և 1897 թվականին ստացել է բժշկական լիցենզիա, 1898-1899 թվականներին սովորել է Տյուբինգենում և Փարիզում։ 1900 թվականին Աննան պաշտպանել է դոկտորական ատենախոսությունը՝ նվիրված քաղցկեղային ուռուցքների առաջացման համար Saccharomyces cerevisiae խմորասնկերի ազդեցության ուսումնասիրությանը։ Նրա հետազոտությունը միանշանակ արդյունքի չի հանգեցրել, բայց այն բավականին հետաքրքիր է եղել, և Աննան դարձել է առաջին շվեդ կինը՝ բժշկագիտության դոկտորի աստիճանով։
Ավելի ուշ նա շարունակել է ուսումնասիրել պաթոլոգիա, հրապարակել է հոդվածներ մալարիայի և բակտերիոլոգիայի վերաբերյալ, ուսումնասիրել է խմորիչը կիրառումը որպես դեղամիջոց, գրել է հերձման տեխնիկայի մասին ձեռնարկ և դասախոսել է Շվեդիայի բժշկական ասոցիացիայի համար։ Նա նաև դասավանդել է առողջապահություն և հիգիենա Ստոկհոլմի աղջիկների դպրոցներում։ 1902 թվականին նա Ֆինլանդիա մեկնելու համար դրամաշնորհ է ստացել, սակայն վարակիչ հիվանդության պատճառով ստիպված է եղել հրաժարվել Կարոլինյան ինստիտուտում տեղից, հոր ու քրոջ հետ մեկնել Սադերտելյե։ Նա այդպես էլ չի ապաքինվել վարակից և 1904 թվականին մահացել է։ Թաղվել է Ստոկհոլմում։ Աննա Ստոկսենը ամուսնացած չի եղել։
Արտաքին հղումներ
Կատեգորիա:Ուփսալայի համալսարանի շրջանավարտներ Կատեգորիա:Շվեդ բժշկուհիներ Կատեգորիա:Շվեդ գիտնականներ Կատեգորիա:Կին ակադեմիկոսներ Կատեգորիա:Բժշկական գիտությունների դոկտորներ
Անգլիական փուլ
Անգլիական փուլ կամ Սև-գնդակ (Blackpool), փուլի տեսակ է, որը տարածված է Միացիալ Թագավորությունում, Իռլանդիայում, արևմտյան Եվրոպայի որոշ երկրներում, Հարավային Աֆրիկայում, Ավստրալիայում և այլ երկրներում։ Ի տարբերություն 8-գնդակի, այստեղ ոչ թե ֆրեյմում զոլավոր կամ հարթ խմբերի են բաժանվում խաղացողները, այլ կարմիրի կամ դեղինի։ Ամերիկյան ոճում, գնդակը 57.15 մմ է, իսկ անգլիականում 56 մմ։
Կատեգորիա:Փուլ
Ռաբոս
Ռաբոս ( Rabós), մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալիտ Էմպոդորա շրջանում։ Տարածքը կազմում է 45․1 կմ2, բնակչությունը՝ 192 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Մելիք-Բալլի
Մելիք-Բալլի, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 554 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Mike Will Made It
Արտաքին հղումներ
Կատեգորիա:1989 ծնունդներ Կատեգորիա:Մարտի 23 ծնունդներ Կատեգորիա:Ամերիկացի երաժշտական պրոդյուսերներ Կատեգորիա:Interscope Records-ի արտիստներ Կատեգորիա:Բեմական կեղծանուններ
(8419) Տերումիկազումի
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վաչե Մամիկոնյան
Վաչե Մամիկոնյան, հայ նախարար, Մեծ Հայքի սպարապետ (310-338), Տուրուբերան աշխարհի Տարոն գավառի իշխանը, սպարապետ Արտավազդ Մամիկոնյանի որդին, սպարապետ Արտավազդ Մամիկոնյանի և Արտաշեն Մամիկոնյանի հայրը, Մամիկոնյանների նախարարական տոհմից ։
Կենսագրություն
Մեծ Հայքի արքա Խոսրով Բ Կոտակի հրամանով բնաջնջել է միմյանց դեմ կռվող և երկրի ուժերը ջլատող նախարարական տոհմերին՝ Մանավազյաններին ու Որդունիներին։ Համախմբելով արքունի և նախարար, զորագնդերը՝ Վաչե Մամիկոնյանը նախ Արագածոտն գավառի Ցլու գլուխ լեռան վրա, ապա Օշականի մոտ տեղի ունեցած ճակատամարտերում ջախջախել է Հայոց գահի հավակնորդ Մազգթաց թագավոր Սանեսան Արշակունուն և գլխատել նրան։ Խոսրով Բ Կոտակը այդ հաղթանակի համար Վաչե Մամիկոնյանին շնորհել է նոր կալվածներ (Զանջանակի ակունքները, Զրբաշխիքը և Ցլու գլուխը)։ 337 թվականին Վաչե Մամիկոնյանը Առեստ ավանի (Վանա լճի հյուսիսարևելյան ափին) մոտ պարտության է մատնել Հայաստան ներխուժած պարսկական զորքերին, ձերբակալել և մահապատժի ենթարկել թշնամուն միացած Բզնունյաց նախարար Դատաբեին։ Այնուհետև հայոց բանակը պահել է Պարսկաստանին սահմանամերձ շրջաններում և դիմակայել նրա նոր հարձակումները։ Զոհվել է Պարսից Շապուհ 2-րդ արքայի խոշոր բանակի դեմ մղած ճակատամարտերից մեկում։ Սպարապետությունը ժառանգել է մանկահասակ որդին՝ Արտավազդը, որին խնամակալներ են կարգվել Մամիկոնյան տան փեսաներ Արշավիր Կամսարականը և Անդովկ Սյունին։
Ընտանիքը
Վաչե Մամիկոնյանի կնոջ անունն անհայտ է։ Ունեցել է 4 զավակ․
Ծանոթագրություններ
Կատեգորիա:Արշակունիների թագավորության սպարապետներ Կատեգորիա:4-րդ դարի հայեր Կատեգորիա:3-րդ դարի հայեր
Տաշիր (համայնք)
Տաշիր, համայնքի կարգավիճակով վարչատարածքային միավոր Հայաստանի Հանրապետության Լոռու մարզում ։
Պատմություն
Համայնքը ստեղծվել է 2017 թվականի հունիսի 9 -ին Հայաստանի Ազգային Ժողովում համայնքների խոշորացման օրինագծի ընդունմամբ ։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։
Վարչատարածքային բաժանում
Տաշիր համայնքը կազմված է 24 բնակավայրից՝ Գետավան, Դաշտադեմ, Բլագոդարնոյե, Լեռնահովիտ, Կաթնառատ, Կրուգլայա Շիշկա, Մեդովկա, Մեղվահովիտ, Նովոսելցովո, Նորամուտ, Սարատովկա, Մեծավան, Ձյունաշող, Պաղաղբյուր, Միխայլովկա, Սարչապետ, Արծնի, Ապավեն, Նորաշեն, Պրիվոլնոյե, Պետրովկա, Ձորամուտ գյուղերից և Տաշիր քաղաքից, որը հանդիսանում է համայնքի վարչական կենտրոնը ։
Ծանոթագրություններ
Կատեգորիա:Լոռու մարզի համայնքներ
Դոբրոպոլիե (քաղաք, Ուկրաինա)
Դոբրոպոլիե (Добропі́лля), քաղաք Ուկրաինայի Դոնեցկի մարզի Դոբրոպոլյեի քաղաքային խորհուրդում, մարզային նշանակության քաղաք։ Բնակավայրը նախկինում նաև անվանվել է Պարասկովեևկա։ Հիմնադրվել է 1840-ական թվականներին։
Աստերոիդների ցանկ (77701-77800)
Աստերոիդների ցանկ (77601-77700) * Աստերոիդների ցանկ * Աստերոիդների ցանկ (77801-77900)
Դոբրոպոլիե (քաղաք, Ուկրաինա)
2012 թվականի տվյալներով Դոբրոպոլիե քաղաքում բնակվում էր 31 514 մարդ։ Բնակավայրը զբաղեցնում է 13,9 կմ² տարածք։ Բնակչության խտությունը կազմում էր 2564 մարդ/կմ²։
Արտաքին հղումներ
Կատեգորիա:Ուկրաինայի Դոնեցկի մարզի Դոբրոպոլյեի քաղաքային խորհուրդի բնակավայրեր Կատեգորիա:Ուկրաինայի քաղաքներ
Միսկյուրլի
Միսկյուրլի, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 31 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
London Bridge
«London Bridge», ամերիկացի երգչուհի Ֆերգիի երգը, որը ձայնագրվել է նրա դեբյուտային «The Dutchess» ստուդիական ալբոմի համար։ Երգը գրվել է հենց երգչուհու, Շոն Գարեթի, Մայք Հարթնետի և պրոդյուսեր Polow da Don-ի կողմից։ Այն թողարկվել է որպես ալբոմի լիդ-սինգլ  2006 թվականի հուլիսի 18-ին՝ ուղիղ ուղարկվելով ԱՄՆ-ի ռադիոկայաններ։ «London Bridge»-ը հիփ-հոփ ոճի երգ է, սակայն պարային երաժշտության մեծ ազդեցությամբ։ Երգը ներկայացնում է ամերիկյան ռիթմ-ն-բլյուզային Tower of Power բենդի «Down to The Nightclub» կոմպոզիցիայից սեմփլ։
Մադամ Դաութֆայեր (վեպ)
Մադամ Դաութֆայեր, ԱՄՆ-ում հայտնի է նաև Ալիաս միսսիս Դաութֆայր անունով, 1987 թվականին գրված անգլերեն վեպ։ Հեղինակը Էնի Ֆայնեն է, նախատեսված է պատանի և երիտասարդ հանդիսատեսի համար։ Վեպ բաժանված ընտանիքի մասին է։ 1993 թվականի նոյեմբերին, դրա հրապարակումից 6 տարի անց, վեպի հիման վրա նկարահանվել է Միսսիս Դաութֆայեր ֆիլմը, որի գլխավոր դերերում են Ռոբին Ուիլյամսը և Սալլի Ֆիլդը։
Սյուժե
Դանիել և Միրանդա Հիլարդները բաժանված են։ Հաջողակ բիզնեսլեդի Միրանդան խստորեն սահմանափակում է Դանիելի` գործազուրկ դերասանի շփումն իրենց 3 երեխաների` Լիդիայի, Քրիստոֆերի և Նատալիի հետ։
Երբ Միրանդան որոշում է դայակ վարձել, Դանիելը իրեն որպես կին է ներկայացնում և աշխատանք է ստանում։ Երկու ավագ երեխաները միանգամից հասկանում են, թե ով է «տիկին Դաութֆայերը», բայց ամենափոքրն ու Միրանդան չեն հասկանում։ Դանիելն օգտագործում է իր կերպարանափոխումը երեխաների հետ շատ ժամանակ անցկացնելու համար։ Միրանդան ասում է, որ տունը երբեք ավելի լավ չի ղեկավարվել։
Այն բանից հետո, երբ Միրանդան բացահայտում է Դանիելի գաղտնիքը և ևս մեկ սարսափելի վեճից հետո երկու ծնողներն էլ ընդունում են իրենց սխալները և պայմանավորվում են, որ Դանիելը կարող է իր երեխաներին ավելի հաճախ տեսնել ։
Ֆիլմի վերամշակում
Ֆիլմում նրա կերպարանափոխումն այնքան լավ էր արված, որ սկզբից նրա ընտանիքից ոչ ոք չի ճանաչում նրան, և դայակն ու Միրանդան շատ մտերմանում են։ Գրեգ Քեննոմը, Վե Նեիլը և Յոլանդա Թոուսիենգը Օսկար մրցանակ են ստացել Լավագույն դիմահարդարում անվանակարգում` տիկին Դաութֆայերին ստեղծելու համար։
Ծանոթագրություններ
Կատեգորիա:Անգլիական գրականություն Կատեգորիա:Մանկական վեպեր Կատեգորիա:1987 վեպեր Կատեգորիա:Անգլերեն վեպեր Կատեգորիա:Էկրանավորված բրիտանական վեպեր
Վինթերլյուդիա
Վինթերլյուդիա (Winterlude, Bal de neige), ամենամյա ձմեռային փառատոն, որն անցկացվում է Կանադայի մայրաքաղաք Օտտավայում (Օնտարիա նահանգ) և Գատինո քաղաքում (Քվեբեկ գավառ)։
Վինթերլյուդիան անցկացվում է 1979 թվականից ցայսօր Կանադայի մայրաքաղաքային ծառայությունների կողմից։ Այն Օտտավայի գլխավոր տեսարժան վայրերից է, որն ամեն տարի գրավում է հարյուր հազարավոր զբոսաշրջիկների ուշադրությունը ։
Արարողություն
Վինթերլյուդիան հսկայական բազմակողմանի միջոցառում է, որը ներառում է չմշկասահք, շոու սառույցի վրա, ձյունե և սառցե քանդակների մրցույթներ տարբեր մարզերից եկած մասնակիցների միջև, համերգներ, սառցե տներ և այլն։
Վինթերլյուդիան հատկապես հայտնի է հսկայական սառցադաշտով (Երկարությունը 7 կմ), որը գտնվում է Ռիդո ջրանցքի վրա։ Այն մաքրվում է և հարմարեցվում չմշկասահքի և երաժշտական համերգների համար։ Երկար տարիներ Ռիդո ջրանցքի սահադաշտը համարվում էր աշխարհում ամենաերկարը և միայն վերջերս զիջել է այդ տիտղոսը Վինիպեգի Ֆորքս շրջանին։
Վինթերլյուդիայի անցկացման հիմնական վայրերից են՝
Փառատոնի այլ իրադարձություններից են Օտտավայի թանգարանների հատուկ ցուցահանդեսները, Բայուորդ շուկայում տեղի ունեցած իրադարձությունները, լեռնադահուկային մրցաշարերը Գատինո այգիում։
Կլիմա
Օտտավայում եղանակը շատ դժվար է կանխագուշակել, և հաճախ տաք եղանակը ձախողում է Վինթերլյուդիայի ընթացքը։ Սահադաշտի նորմալ շահագործման համար պահանջվում է մինուս 10 °C-ից ոչ բարձր ջերմաստիճան։ Ջրանցքի վրա սահադաշտը ավելի երկար է գործում, քան Վինթերլյուդիա փառատոնը` մեկ կամ երկու և ավելի ամիսներ։
Արտաքին հղումներ
Կատեգորիա:Կանադայի փառատոներ Կատեգորիա:Ձմեռային տոներ
Պադովայի համալսարան
Պադովայի համալսարան, (Université de Padoue, Università degli studi di Padova) իտալական համալսարան, հիմնված Պադովայում։
Կրթություն
Սկզբնապես ուսմունքները սահմանափակված էին իրավունքով և աստվածաբանությամբ, բայց դրանք շուտով տարածվեցին բժշկության, փիլիսոփայության, աստղագիտության և հռետորաբանության վրա ։
Համալսարանի ուսանողներ
Սիքստոս IV Տորկվատո Տասսո
Ալեսանդրո Պիկոլոմինի
Բեռնարդինո Տելեզիո
Յան Կոխանովսկի
Ռոբերտ Բելարմին
Թոմազո Կամպանելա
Վիլյամ Հարվեյ
Թոմաս Բրաուն
Արտաքին հղումներ
Կատեգորիա:Համալսարաններ Կատեգորիա:Համալսարաններ ըստ երկրի
Կաստելվել դել Կամպ
Կաստելվել դել Կամպ (Castellvell del Camp), մունիցիպալիտետ Իսպանիայում։ Գտնվում է Լյեյդա պրովինցիայում, Կատալոնիա ինքնավար համայքնի կազմում։ Տարածքը կազմում է 11,96 կմ²։ Բնակչությունը՝ 2 757 մարդ (ըստ 2010 թվականի տվյալների)։
Արտաքին հղումներ
Կատեգորիա:Իսպանիայի բնակավայրեր
Էդուարդո Ֆաբինի
Կենսագրություն
Էդուրադո Ֆաբինին ծնվել է 1882 թվականի մայիսի 18-ին ուրուգվայական Լավալեխա դեպարտամենտի Սոլիս դե Մատաոխո գյուղում՝ իտալացի փախստականներ Խուան Ֆաբինիի և Անտոնիա Բիանկայի ընտանիքում։
1903 թվականին ավարտում է Եվրոպայում կրթությունն ու վերադառնում հայրենիք՝ Ուրուգվայ։ Որպես մենակատար սկսում է ելույթ ունենալ Մոնտեվիդեոյի «Սոլիս» թատրոնում։
1905-1907 թվականներին Ֆաբինին ապրել և աշխատել է Իսպանիայում։ Հետ է վերադառնում Մոնտեվիդեո 1907 թվականին և լծվում Ուրուգվայի ազգային կոնսերվատորիա ստեղծելու գործին։
Որպես ջութակահար բազմաթիվ անգամներ հյուրախաղերով հանդես է գալիս Լատինական Ամերիկայի երկրներում և ԱՄՆ-ում։ Սկսած 1923 թվականից դառնում է Ուրուգվայի ազգային կոնսերվատորիայի ջութակի պրոֆեսոր։
Մահանում է մայրաքաղաք Մոնտեվիդեոյում սրտի կանգից։
Արտաքին հղումներ
Կատեգորիա:Ուրուգվայցի երաժիշտներ Կատեգորիա:Ուրուգվայցի կոմպոզիտորներ Կատեգորիա:20-րդ դարի դասական կոմպոզիտորներ
(8420) Անգրոգնա
(8420) Անգրոգնա (Angrogna), աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 17-ին Պաուլ Կոմբայի կողմից Պրեսկոտում ։
Միջին հեռավորությունը Արեգակից կազմում է 2,60142 ա. մ., առավելագույնը մոտենում է 2,2489 ա. մ. հեռավորության վրա և հեռանում 2,9539 ա. մ. ։ Արեգակի շուրջ մեկ ամբողջական պտույտ է կատարում 1532,55 երկրային օրվա ընթացքում, իր ուղեծրով շարժվելով միջինում 0,234903 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,88° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Պաուլ Կոմբայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կապիկի սելֆի
Կապիկի սելֆի, փուփուլավոր պավիանի կողմից արված լուսանկարների շարք, որը լուսանկարվել է բրիտանացի լուսանկարիչ Դևիդ Սլեյթերի լուսանկարչական ապարատով։
Վիքիպահեստում այս լուսանկարների բեռնումը 2014 թվականի կեսերին վեճերի տեղիք տվեց․ արդյոք տվյալ լուսանկարները, որպես ոչ մարդու կողմից ստեղծված արվեստի գործեր, հեղինակային իրավունքի օբյեկտներ են հանդիսանում։ Պատկերների հեղինակային իրավունքը խախտելու կապակցությամբ ներկայացրած Սլեյթերի պահանջը որոշ գիտնականներ և կազմակերպություններ վիճելի համարեցին՝ հիմնվելով այն փաստի վրա, որ կապիկը մարդ չէ, հետևաբար այն չի կարող հեղինակային իրավունքի տեր լինել։ 2014 թվականի դեկտեմբերին ԱՄՆ հեղինակային իրավունքի գործակալությունը հայտարարեց, որ ոչ մարդու կողմից ստեղծված գործերը հեղինակային իրավունքի օբյեկտ չեն և հետևաբար հանրային սեփականություն են։ 2016 թվականին ԱՄՆ դաշնային դատավորը որոշեց, որ պատկերների հեղինակային իրավունքները չեն կարող պատկանել կապիկներին ։